**OBEC LIESKOVANY**

**Všeobecne záväzné nariadenie**

**č. 4/2016**

**o nakladaní s komunálnymi odpadmi a drobnými stavebnými odpadmi na území obce Lieskovany**

|  |  |
| --- | --- |
| **Návrh VZN** |  |
| vyvesený na pripomienkovanie na úradnej tabuli obce dňa: | 27.05.2016 |
|  |  |
| **VZN schválené** |  |
| obecným zastupiteľstvom v Lieskovanoch dňa: | 17.06.2016 |
|  |  |
| **VZN vyhlásené** |  |
| po schválení obecným zastupiteľstvom vyvesením na úradnej tabuli obce dňa: | 20.06.2016 |
|  |  |
| **VZN účinné** **dňom**: | 06.07.2016 |

Obsah

[1. ČASŤ – ÚVODNÉ USTANOVENIA 3](#_Toc451355247)

[Predmet úpravy 3](#_Toc451355248)

[Vymedzenie základných pojmov 3](#_Toc451355249)

[Program odpadového hospodárstva 6](#_Toc451355250)

[2. ČASŤ – SYSTÉM NAKLADANIA S KOMUNÁLNYMI ODPADMI A DROBNÝMI STAVEBNÝMI ODPADMI 6](#_Toc451355251)

[Všeobecné ustanovenia nakladania s komunálnymi odpadmi a drobnými stavebnými odpadmi 6](#_Toc451355252)

[Zberné nádoby na odpad a ich umiestnenie 6](#_Toc451355253)

[Systém zberu odpadov 8](#_Toc451355254)

[Nakladanie so zmesovým komunálnym odpadom 8](#_Toc451355255)

[Nakladanie s biologicky rozložiteľným komunálnym odpadom 9](#_Toc451355256)

[Nakladanie s biologicky rozložiteľným kuchynským a reštauračným odpadom od prevádzkovateľa kuchyne 10](#_Toc451355257)

[Nakladanie s odpadmi z obalov a z neobalových výrobkov zbieraných spolu s obalmi (papier, plasty, kovy, sklo) 10](#_Toc451355258)

[Nakladanie s viacvrstvovými kombinovanými materiálmi na báze lepenky 13](#_Toc451355259)

[Nakladanie s elektroodpadmi z domácností 13](#_Toc451355260)

[Nakladanie s použitými prenosnými batériami a akumulátormi a automobilovými batériami a akumulátormi 14](#_Toc451355261)

[Nakladanie s veterinárnymi liekmi a humánnymi liekmi nespotrebovanými fyzickými osobami a so zdravotníckymi pomôckami 15](#_Toc451355262)

[Nakladanie s odpadovými pneumatikami 15](#_Toc451355263)

[Nakladanie s odpadmi z domácností s obsahom škodlivých látok 15](#_Toc451355264)

[Nakladanie s objemným odpadom 16](#_Toc451355265)

[Nakladanie s drobným stavebným odpadom 16](#_Toc451355266)

[Spôsob nahlasovania nezákonne umiestneného odpadu 17](#_Toc451355267)

[3. ČASŤ – POVINNOSTI ZÚČASTNENÝCH SUBJEKTOV, PÔSOBNOSTI, ZÁKAZY 17](#_Toc451355268)

[Všeobecné povinnosti a pôsobnosti zúčastnených subjektov 17](#_Toc451355269)

[Povinnosti pôvodcu komunálneho odpadu 18](#_Toc451355270)

[Povinnosti držiteľa odpadu 18](#_Toc451355271)

[Povinnosti obce 18](#_Toc451355272)

[Povinnosti prevádzkovateľa kuchyne 19](#_Toc451355273)

[Zákazy 20](#_Toc451355274)

[4. ČASŤ – ZODPOVEDNOSŤ ZA PORUŠENIE POVINNOSTÍ 20](#_Toc451355275)

[Kontrola nariadenia 20](#_Toc451355276)

[Ukladanie pokút 20](#_Toc451355277)

[5. ČASŤ – ZÁVEREČNÉ USTANOVENIA 21](#_Toc451355278)

Obecné zastupiteľstvo v Lieskovanoch podľa § 6 ods. 1 a § 4 ods. 3 písm. g) zákona č. 369/1990 Zb. o obecnom zriadení v znení neskorších predpisov a podľa zákona č. 79/2015 Z. z. o odpadoch a o zmene a doplnení niektorých zákonov (ďalej len zákon o odpadoch)

**vydáva**

**VŠEOBECNE ZÁVÄZNÉ NARIADENIE**

**číslo 4/2016**

**o nakladaní s komunálnymi odpadmi a drobnými stavebnými odpadmi na území obce Lieskovany**

# 1. ČASŤ – ÚVODNÉ USTANOVENIA

## Predmet úpravy

1. Toto nariadenie upravuje podrobnosti nakladania s komunálnymi odpadmi a s drobnými stavebnými odpadmi na území obce Lieskovany (ďalej len „obec“), najmä spôsob ich zberu a prepravy, ako aj práva a povinnosti orgánov obce, právnických osôb a fyzických osôb pri predchádzaní vzniku odpadov a pri nakladaní s nimi.
2. Toto nariadenie sa vydáva s cieľom stanoviť pre obec vhodný systém nakladania s komunálnymi odpadmi, drobnými stavebnými odpadmi a s nebezpečnými odpadmi, a to v záujme zabezpečenia predchádzania vzniku odpadov, ich zberu, prepravy, zhodnocovania a zneškodňovania, v súlade so zákonom o odpadoch.

## Vymedzenie základných pojmov

1. **Odpadové hospodárstvo** je súbor činností zameraných na predchádzanie a obmedzovanie vzniku odpadov a znižovanie ich nebezpečnosti pre životné prostredie a na nakladanie s odpadmi v súlade so zákonom o odpadoch.
2. **Odpadom** je hnuteľná vec, ktorej sa jej držiteľ zbavuje, chce sa jej zbaviť alebo je v súlade so zákonom o odpadoch alebo osobitnými predpismi povinný sa jej zbaviť.
3. **Pôvodca odpadu** je každý, koho činnosťou odpad vzniká alebo ten, kto vykonáva úpravu, zmiešavanie alebo iné úkony s odpadmi, ak ich výsledkom je zmena povahy alebo zloženia týchto odpadov.
4. **Držiteľ odpadu** je pôvodca odpadu alebo osoba, ktorá má odpad v držbe.
5. **Nakladanie s odpadom** je zber, preprava, zhodnocovanie a zneškodňovanie odpadu vrátane dohľadu nad týmito činnosťami a nasledujúcej starostlivosti o miesta zneškodňovania a zahŕňa aj konanie vo funkcii obchodníka alebo sprostredkovateľa.
6. **Zber odpadu** je zhromažďovanie odpadu od iných osôb vrátane predbežného triedenia a dočasného uloženia odpadu na účely prepravy do zariadenia na spracovanie odpadov.
7. **Zhromažďovanie odpadu** je dočasné uloženie odpadu u držiteľa odpadu pred ďalším nakladaním s ním, ktoré nie je skladovaním odpadu.
8. **Skladovanie odpadu** je dočasné uloženie odpadu pred niektorou z činností zhodnocovania odpadu alebo zneškodňovania odpadu v zariadení, v ktorom má byť tento odpad zhodnotený alebo zneškodnený.
9. **Zariadenie na zber odpadov** je priestor ohraničený plotom alebo nachádzajúci sa v stavbe, alebo inak primerane zabezpečený pred odcudzením odpadu a vstupom cudzích osôb, v ktorom sa vykonáva zber odpadov.
10. **Triedenie odpadov** je delenie odpadov podľa druhov, kategórií alebo iných kritérií alebo oddeľovanie zložiek odpadov, ktoré možno po oddelení zaradiť ako samostatné druhy odpadov.
11. **Triedený zber** je zber vytriedených odpadov.
12. **Zhodnocovanie odpadu** je činnosť, ktorej hlavným výsledkom je prospešné využitie odpadu za účelom nahradiť iné materiály vo výrobnej činnosti alebo v širšom hospodárstve, alebo zabezpečenie pripravenosti odpadu na plnenie tejto funkcie.
13. **Recyklácia** je každá činnosť zhodnocovania odpadu, ktorou sa odpad opätovne spracuje na výrobky, materiály alebo látky určené na pôvodný účel alebo na iné účely; zahŕňa aj opätovné spracovanie organického materiálu.
14. **Zneškodňovanie** je činnosť, ktorá nie je zhodnocovaním, a to aj vtedy, ak je druhotným výsledkom činnosti spätné získanie látok alebo energie.
15. **Skládkovanie odpadov** je ukladanie odpadov na skládku odpadov.
16. **Komunálne odpady** (KO) sú odpady z domácností, vznikajúce na území obce pri činnosti fyzických osôb a odpady podobných vlastností a zloženia, ktorých pôvodcom je právnická osoba alebo fyzická osoba - podnikateľ, okrem odpadov vznikajúcich pri bezprostrednom výkone činností tvoriacich predmet podnikania alebo činnosti právnickej osoby alebo fyzickej osoby – podnikateľa; za odpady z domácnosti sa považujú aj odpady z nehnuteľností slúžiacich fyzickým osobám na ich individuálnu rekreáciu, napríklad zo záhrad, chát, chalúp, alebo na parkovanie alebo uskladnenie vozidla používaného pre potreby domácnosti, najmä z garáží, garážových stojísk a parkovacích stojísk. Komunálnymi odpadmi sú aj všetky odpady vznikajúce v obci pri čistení verejných komunikácií a priestranstiev, ktoré sú majetkom obce alebo v správe obce, a taktiež pri údržbe verejnej zelene vrátane parkov a cintorínov, ktoré sú majetkom obce alebo v správe obce a ďalšej zelene na pozemkoch fyzických osôb.
17. **Zložka komunálnych odpadov** je ich časť, ktorú možno mechanicky oddeliť a zaradiť ako samostatný druh odpadu. Zložka komunálneho odpadu sa považuje za vytriedenú, ak neobsahuje iné zložky komunálneho odpadu alebo iné nečistoty, ktoré možno zaradiť ako samostatné druhy odpadov.
18. **Triedený zber komunálnych odpadov** je činnosť, pri ktorej sa oddelene zbierajú zložky komunálnych odpadov.
19. **Zberný dvor** je zariadenie na zber komunálnych odpadov a drobných stavebných odpadov zriadené obcou alebo združením obcí a prevádzkované obcou, združením obcí alebo osobou, ktorá má uzatvorenú zmluvu s obcou alebo združením obcí na túto činnosť.
20. **Zmesový komunálny odpad** je nevytriedený komunálny odpad alebo komunálny odpad po vytriedení zložiek.
21. **Drobný stavebný odpad** (DSO) je odpad z bežných udržiavacích prác vykonávaných fyzickou osobou alebo pre fyzickú osobu, za ktorý sa platí miestny poplatok za komunálne odpady a drobné stavebné odpady.
22. **Objemný odpad** je odpad, ktorý nie je možné pre jeho veľký rozmer ukladať do štandardných zberných nádob, alebo ktorého hmotnosť presahuje nosnosť bežne používaných štandardných zberných nádob určených na zber odpadov v obci.
23. **Nebezpečný odpad** je odpad, ktorý má aspoň jednu nebezpečnú vlastnosť uvedenú v prílohe osobitného predpisu.
24. **Elektroodpad z domácností** je elektroodpad, ktorý pochádza z domácností a z obchodných, priemyselných, inštitucionálnych a iných zdrojov, ktorý je svojím charakterom a množstvom podobný tomu, ktorý pochádza z domácností.
25. **Biologicky rozložiteľný odpad** je odpad, ktorý je schopný rozložiť sa anaeróbnym spôsobom alebo aeróbnym spôsobom, ako je najmä odpad z potravín, odpad z papiera a lepenky, odpad zo záhrad a parkov.
26. **Biologický odpad** je biologicky rozložiteľný odpad zo záhrad a z parkov, odpad z potravín a kuchynský odpad z domácností, reštaurácií, zo stravovacích a z maloobchodných zariadení a porovnateľný odpad z potravinárskych podnikov.
27. **Biologicky rozložiteľné komunálne odpady** (BRKO) sú všetky druhy biologicky rozložiteľných odpadov, ktoré je možné zaradiť do skupiny 20 Komunálne odpady podľa Katalógu odpadov.
28. **Prevádzkovateľ kuchyne** je právnická osoba alebo fyzická osoba – podnikateľ, ktorá prevádzkuje zariadenie spoločného stravovania.
29. **Kalendárový zber** je zber oddelene zbieranej zložky komunálneho odpadu v určenom čase, ktorú určí obec vo všeobecne záväznom nariadení. Tento zber spočíva v pristavení vozidla alebo zberných nádob v určitom čase najviac na jeden deň, pričom obec o tomto zbere informuje obyvateľov vopred spôsobom v mieste obvyklým.
30. **Množstvový zber** je zber zmesových komunálnych odpadov a drobných stavebných odpadov, pri ktorom ich pôvodca platí miestny poplatok za KO a DSO ustanovený podľa osobitného predpisu vo výške, ktorá je priamo úmerná množstvu týchto odpadov vyprodukovaných pôvodcom odpadu za daný čas.
31. **Zberná nádoba** je nádoba (aj vrece) určená na ukladanie vytriedených zložiek KO, ktorá je umiestnená na miestach na to určených a v čase na to určenom podľa tohto nariadenia.
32. **Organizácia zodpovednosti výrobcov** je právnická osoba so sídlom v Slovenskej republike založená, vlastnená a prevádzkovaná výlučne výrobcami vyhradených výrobkov so sídlom v niektorom z členských štátov. Organizácia zodpovednosti výrobcov, v súlade s udelenou autorizáciou, zabezpečuje na základe zmluvy o plnení vyhradených povinností plnenie týchto povinností za zastúpených výrobcov vyhradeného výrobku. Účelom organizácie zodpovednosti výrobcov nie je dosahovanie zisku.

## Program odpadového hospodárstva

1. Obec Lieskovany nemá vypracovaný záväzný Program odpadového hospodárstva, nakoľko nemá viac ako 1000 obyvateľov ani neprodukuje viac ako 350 ton komunálnych odpadov ročne.

# 2. ČASŤ – SYSTÉM NAKLADANIA S KOMUNÁLNYMI ODPADMI A DROBNÝMI STAVEBNÝMI ODPADMI

## Všeobecné ustanovenia nakladania s komunálnymi odpadmi a drobnými stavebnými odpadmi

1. Za nakladanie s KO (okrem biologicky rozložiteľných kuchynských a reštauračných odpadov od prevádzkovateľa kuchyne) a DSO, ktoré vznikli na území obce, zodpovedá obec.
2. Za nakladanie s biologicky rozložiteľným kuchynským a reštauračným odpadom od prevádzkovateľa kuchyne zodpovedá prevádzkovateľ kuchyne.
3. Náklady na činnosti nakladania so zmesovým komunálnym odpadom a biologicky rozložiteľným komunálnym odpadom, náklady triedeného zberu zložiek komunálneho odpadu, na ktoré sa nevzťahuje rozšírená zodpovednosť výrobcov, a náklady spôsobené nedôsledným triedením oddelene zbieraných zložiek komunálneho odpadu, na ktoré sa vzťahuje rozšírená zodpovednosť výrobcov, a náklady presahujúce výšku obvyklých nákladov podľa § 59 ods. 8 zákona o odpadoch, hradí obec z miestneho poplatku za komunálne odpady a drobné stavebné odpady podľa osobitného predpisu.
4. Náklady triedeného zberu oddelene zbieranej zložky komunálneho odpadu patriacej do vyhradeného prúdu odpadu, vrátane zberu a vytriedenia týchto zložiek na zbernom dvore, znášajú výrobcovia vyhradených výrobkov, tretie osoby alebo organizácie zodpovednosti výrobcov, ktorí zodpovedajú za nakladanie s vyhradeným prúdom odpadu v tejto obci.
5. Obec pri ustanovení výšky miestneho poplatku za komunálny odpad a drobný stavebný odpad vychádza zo skutočných nákladov obce na nakladanie s komunálnym odpadom a drobným staveným odpadom vrátane nákladov uvedených v odseku 3. Do miestneho poplatku obec nemôže zahrnúť náklady uvedené v odseku 4. Výnos miestneho poplatku za komunálne odpady a drobné stavebné odpady použije obec výlučne na zber, prepravu, zhodnocovanie a zneškodňovanie komunálnych odpadov a drobných stavebných odpadov.

## Zberné nádoby na odpad a ich umiestnenie

1. Náklady na zbernú nádobu na zmesový komunálny odpad znáša pôvodný pôvodca odpadu.
2. Náklady na zabezpečenie zberných nádob na triedený zber zložiek komunálnych odpadov, pri ktorých sa uplatňuje rozšírená zodpovednosť výrobcov, znáša výrobca vyhradeného výrobku, príslušná organizácia zodpovednosti výrobcov alebo tretia osoba.
3. Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov, znáša obec a môže ich zahrnúť do miestneho poplatku za komunálne odpady a drobné stavebné odpady.
4. Zakazuje sa:
5. ukladať do zberných nádob určených obcou na zber zmesového komunálneho odpadu iný odpad ako zmesový komunálny odpad a do zberných nádob určených na triedený zber komunálneho odpadu zložku komunálneho odpadu, pre ktorú nie je nádoba určená,
6. ukladať oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po dotriedení,
7. vykonávať zber oddelene zbieraných zložiek komunálnych odpadov patriacich do vyhradeného prúdu odpadov bez zariadenia na zber odpadov osobou, ktorá nespĺňa požiadavky podľa zákona o odpadoch.
8. Obec určuje pre zhromažďovanie komunálneho odpadu jednotný typ zberných nádob:
9. 110 alebo 120 litrové KUKA nádoby (kovové aj plastové) a 1100 l maloobjemové kontajnery (MOK) na zmesový komunálny odpad,
10. 3000 až 7000 litrové veľkoobjemové kontajnery (VOK) na objemný a drobný stavebný odpad,
11. špeciálne MOK (Š-MOK) na triedený zber oddelených zložiek komunálnych odpadov,
12. farebné plastové vrecia na triedený zber oddelených zložiek komunálnych odpadov.
13. Zberné nádoby na zmesový KO pre pôvodcov odpadov si zabezpečuje každá domácnosť, FO - podnikateľ ako aj právnická osoba sama vo vlastnej réžii.
14. Vlastník (správca, nájomca...) nehnuteľnosti je povinný zriadiť vyhradené miesto pre zberné nádoby. Pri jeho určovaní musí dbať, aby:
15. bol k vyhradenému miestu zabezpečený prístup a dostatočný priestor na manipuláciu so zbernými nádobami,
16. nebol narušený vzhľad okolia a hygiena prostredia,
17. nádoby boli umiestnené na spevnenom podklade,
18. nádoby neboli trvalo umiestnené na chodníku, komunikácii alebo parkovisku,
19. boli nádoby umiestnené vo vzdialenosti max. 3 m od komunikácie.
20. V sporných prípadoch rozhoduje o umiestnení zbernej nádoby obec.
21. Vlastník (správca, nájomca...) nehnuteľnosti je povinný starať sa o vyhradené miesto pre zberné nádoby, udržiavať na ňom poriadok a čistotu. V zimných mesiacoch je povinný odhrňovať sneh tak, aby bol k zberným nádobám zabezpečený prístup.
22. Na chodníkoch, parkoviskách a komunikáciách možno zberné nádoby ponechať iba na dobu nevyhnutnú na ich vyprázdnenie. Po vyprázdnení sa musia nádoby ihneď umiestniť na vyhradené miesto.
23. Ak nastanú okolnosti, ktoré znemožnia prístup k zberným nádobám a k ich vyprázdneniu, je vlastník nehnuteľnosti (správca, nájomca...) povinný postarať sa o ich premiestnenie na miesto prístupné pre ich vyprázdnenie a po vyprázdnení tieto nádoby následne uložiť späť na vyhradené miesto.

## Systém zberu odpadov

1. Obec na svojom území nemá zavedený zberný dvor.
2. Obec na svojom území zavádza a zabezpečuje nasledovný systém zberu komunálnych odpadov:
3. kalendárový zber zmesového komunálneho odpadu,
4. kalendárový zber oddelených zložiek komunálnych odpadov pre papier, plasty, kovy a sklo,
5. mobilný zber pre papier,
6. kalendárový zber ostatných oddelených zložiek komunálnych odpadov pre:
7. objemné odpady,
8. odpady s obsahom škodlivín,
9. biologicky rozložiteľný komunálny odpad.
10. množstvový zber pre drobné stavebné odpady.
11. Obec na svojom území zavádza aj zber nasledovných odpadov:
12. elektroodpady,
13. batérie a akumulátory.
14. Zber odpadov podľa odseku 3 nezabezpečuje obec.
15. Každý pôvodca je povinný zapojiť sa do systému zberu komunálnych odpadov v obci a na komunálny odpad používať len ten typ zberných nádob, ktorý ustanovuje toto nariadenie.

## Nakladanie so zmesovým komunálnym odpadom

1. Na území obce je pre všetkých pôvodcov odpadov zavedený paušálny kalendárový zber zmesových komunálnych odpadov.
2. Zber, prepravu, zhodnocovanie a zneškodňovanie zmesového komunálneho odpadu zabezpečuje oprávnená organizácia, ktorá má na vykonávanie tejto činnosti uzatvorenú zmluvu s obcou.
3. Na zber zmesového KO sa používajú 110 l alebo 120 l KUKA nádoby a 1100 l MOK. Vývozný cyklus týchto zberných nádob na kalendárny rok zabezpečuje obec prostredníctvom oprávnenej organizácie.
4. Obec určuje na zber zmesového komunálneho odpadu nasledovné nádoby:
5. 1 nádoba o objeme 110 litrov alebo 120 litrov pre 1 domácnosť, s vývozným intervalom 1 krát za 2 týždne,
6. 1 nádoba o objeme 110 litrov, 120 litrov alebo 1100 litrov pre právnickú osobu, s vývozným intervalom 1 krát za 2 týždne.
7. Zberné nádoby sa nesmú odpadmi preplňovať. Po vložení odpadov sa tieto nádoby musia dať uzavrieť.
8. Ak obec kontrolou vykonanou u pôvodcu odpadu zistí, že vzhľadom na množstvo ním produkovaných odpadov objem používanej zbernej nádoby nestačí, môže mu nariadiť obstaranie ďalšej zbernej nádoby alebo zvýšiť mu frekvenciu vývozov.
9. Do zberných nádob na zmesový komunálny odpad z domácností je možné ukladať len zmesový komunálny odpad. Zakazuje sa ukladať do nich akékoľvek stavebné odpady a podobné odpady (zemina, kamene, drevo a pod.), triedené zložky komunálnych odpadov (papier, sklo, kovy, plasty) ako aj ostatné oddelene zbierané zložky komunálnych odpadov.

## Nakladanie s biologicky rozložiteľným komunálnym odpadom

1. Medzi biologicky rozložiteľný komunálny odpad (BRKO), ktorého zber zabezpečuje obec, patrí:
2. kuchynský odpad (okrem biologicky rozložiteľného kuchynského odpadu od prevádzkovateľa kuchyne),
3. jedlé oleje a tuky z domácností,
4. odpad z verejnej zelene, zo záhrad, parkov a cintorínov - tzv. „zelený odpad“.
5. Na území obce sa zavádza zber jedlých olejov a tukov z domácností a zber zeleného odpadu.
6. Zber **kuchynského odpadu** od fyzických osôb obec nezavádza, nakoľko viac ako 50 % obyvateľov obce kompostuje vlastný odpad.
7. Obec na zber **jedlých olejov a tukov** určuje plastové PET fľaše s funkčným uzáverom. Obec zabezpečuje zber, prepravu, zhodnocovanie a zneškodňovanie jedlých olejov a tukov prostredníctvom oprávnenej organizácie podľa potreby v priebehu roka, minimálne však 2x za jeden kalendárny rok (spravidla na jar a na jeseň). Obec s dostatočným predstihom upovedomí obvyklým spôsobom obyvateľov o tom, v ktorý deň bude prebiehať zber jedlých olejov a tukov a kde môžu obyvatelia tento odpad ukladať. Oprávnená organizácia v ohlásený deň zabezpečí ich zber naložením na zvozové vozidlo.
8. Pôvodcovia odpadu z jedlých olejov a tukov sú povinní v období medzi vývozmi tohto odpadu dočasne ho uložiť na vhodnom mieste mimo verejného priestranstva.
9. Zelený odpad zo záhrad rodinných domov obyvatelia prednostne kompostujú na vlastných domácich kompostoviskách. Obec na zber **zeleného odpadu zo záhrad** rodinných domov určuje domáce kompostéry alebo nádoby:
10. 1 kompostovací zásobník pre 1 domácnosť, s individuálnym kompostovaním bez vývozného cyklu, alebo
11. 1 nádoba o objeme 120 l pre každú domácnosť, s vývozným intervalom 1x za 14 dní od marca do novembra.
12. Zber **zeleného odpadu z verejných priestranstiev, parkov a cintorínov** zabezpečuje obec vo vlastnej réžii a tento odpad zhodnocuje cestou zmluvnej organizácie.
13. Zberné nádoby na zber zeleného odpadu musia byť:
14. vhodným spôsobom upravené na zabezpečenie dostatočného prísunu vzduchu - napríklad vetracie otvory a mriežka v spodnej časti zbernej nádoby,
15. označené štítkom s rozmermi najmenej 15x15 cm, ktorý je čitateľný, nezmazateľný, umiestnený na zbernej nádobe na viditeľnom mieste a obsahuje nápis „BIOLOGICKY ROZLOŽITEĽNÝ KOMUNÁLNY ODPAD“.
16. farebne odlíšené hnedou farbou.
17. Medzi kuchynský odpad patria: šupy z čistenia zeleniny a ovocia, kávové a čajové zvyšky, vaječné škrupiny, starý chlieb, zvyšky jedla, škrupinka z orecha, vlasy, chlpy, trus malých zvierat, papierové vrecko znečistené zeleninou, ovocím, maslom, džemom, potraviny po záručnej dobe alebo inak znehodnotené, použitá papierová vreckovka a servítok a v malom množstve aj drevitá vlna, triesky, hnedá lepenka, novinový papier, nespracované zostatky surovín, neskonzumované zostatky pokrmov a potravín rastlinného ale i živočíšneho pôvodu a pod.
18. Medzi kuchynský odpad nepatria: zelený odpad, lístie, drevo, drevený odpad, burina, kvety a pod.
19. Medzi jedlé oleje a tuky patria: oleje a tuky z prípravy jedál, zvyšky nespotrebovaných olejov, prepálené oleje, zvyšky margarínov, masla či tuku.
20. Medzi jedlé oleje a tuky nepatria: oleje a tuky, ktoré neboli pôvodne určené na konzumáciu alebo prípravu jedla.
21. Medzi zelený odpad patria: kvety, tráva, lístie, drevný odpad zo strihania a orezávania krovín a stromov, vypletá burina, pozberové zvyšky z pestovania, zhnité ovocie a zelenina, piliny, drevná štiepka, hobliny, drevný popol.
22. Medzi zelený odpad nepatria: kamene, obväzy, cigaretové ohorky, zvyšky jedál, uhynuté zvieratá, časti zvierat zabitých doma (tzv. „domáce zakáľačky“) a pod.

## Nakladanie s biologicky rozložiteľným kuchynským a reštauračným odpadom od prevádzkovateľa kuchyne

1. Za nakladanie s biologicky rozložiteľným kuchynským a reštauračným odpadom od prevádzkovateľa kuchyne zodpovedá prevádzkovateľ kuchyne. Zakazuje sa zmiešavať biologicky rozložiteľný kuchynský a reštauračný odpad s ostatnými druhmi odpadov.
2. Náklady spojené so zberom, skladovaním, prepravou a spracovaním vrátane nákladov na zberné kontajnery znáša prevádzkovateľ kuchyne (nie sú súčasťou miestneho poplatku).
3. Prevádzkovateľ kuchyne musí primerane zabezpečiť skladovanie kuchynského a reštauračného odpadu do doby odovzdania na jeho spracovanie tak, aby sa k obsahu kontajnera nedostali hlodavce a iné živočíchy, ani verejnosť.
4. Zberné nádoby musia byť umiestnené v areáli prevádzkovateľa kuchyne.
5. Frekvencia zberu musí byť v súlade s hygienickými predpismi, zohľadňujúc aj teploty prostredia (leto/zima), pričom v letnom období musí byť frekvencia zberu vyššia ako v ostatných obdobiach (v lete minimálne 1x za dva týždne).
6. Prevádzkovateľ kuchyne je povinný zabezpečiť zhodnotenie biologicky rozložiteľného kuchynského a reštauračného odpadu, ktorého je pôvodcom, sám v zariadeniach na to určených. Ak túto povinnosť nedokáže sám zabezpečiť, musí na tento účel uzavrieť zmluvu s oprávnenou organizáciou, ktorá má na túto činnosť oprávnenie a všetky osobitné povolenia.
7. Prevádzkovateľ kuchyne je na požiadanie obce povinný jej oznámiť, či nakladanie s kuchynským a reštauračným odpadom zabezpečuje sám alebo prostredníctvom oprávnenej organizácie.

## Nakladanie s odpadmi z obalov a z neobalových výrobkov zbieraných spolu s obalmi (papier, plasty, kovy, sklo)

1. Všetci pôvodcovia odpadov na území obce sú povinní zapojiť sa do triedeného zberu papiera, plastov, kovov a skla.
2. Do 30.6.2016 znáša náklady na triedený zber odpadov z obalov a z neobalových výrobkov obec.
3. Od 1.7.2016 znáša náklady na triedený zber odpadov z obalov a z neobalových výrobkov organizácia zodpovednosti výrobcov, s ktorou má obec uzatvorenú zmluvu.
4. Organizácia zodpovednosti výrobcov znáša všetky náklady na zber, prepravu a triedenie odpadu z obalov, vrátane zberných nádob.
5. Organizácia zodpovednosti výrobcov pre obaly je oprávnená vykonávať priebežnú kontrolu skutočného zloženia oddelene zbieranej zložky komunálneho odpadu v zbernej nádobe pre ňu určenej; ak zistí, že jej obsah zahŕňa inú zložku komunálneho odpadu, než pre akú je zberná nádoba určená, v rozsahu viac ako 50 %, za nakladanie s takto vyzbieranou zložkou komunálneho odpadu v uvedenej zbernej nádobe nezodpovedá táto organizácia zodpovednosti výrobcov.
6. Organizácia zodpovednosti výrobcov pre obaly je oprávnená vykonávať overenie funkčnosti triedeného zberu. Na základe vykonaného overenia funkčnosti triedeného zberu je táto organizácia oprávnená navrhovať obci a tomu, kto vykonáva na jej území triedený zber, zmeny systému triedeného zberu za účelom zlepšenia jeho funkčnosti.
7. Ak obec alebo ten, kto vykonáva v obci triedený zber komunálneho odpadu, neuskutoční zmeny v systéme triedeného zberu navrhnuté podľa odseku 6, je organizácia zodpovednosti výrobcov pre obaly oprávnená uhrádzať tomu, kto v tejto obci vykonáva triedený zber, iba náklady zodpovedajúce výške obvyklých nákladov v príslušnom regióne; náklady presahujúce výšku obvyklých nákladov v príslušnom regióne je povinná tejto osobe uhradiť obec.
8. Zberné kontajnery na odpady z obalov a z neobalových výrobkov sú rozmiestnené na určených zberných miestach na území obce; o ich umiestnení rozhoduje obec.
9. Zberné kontajnery na odpady z obalov a z neobalových výrobkov musia byť označené štítkom s rozmermi najmenej 20 cm x 25 cm, ktorý je čitateľný, nezmazateľný, umiestnený na kontajneri na viditeľnom mieste a obsahuje údaje o tom, pre ktorú zložku odpadu sa využíva.
10. Zakazuje sa zmiešavať triedený komunálny odpad so zmesovým komunálnym odpadom a s inými oddelene zbieranými zložkami komunálneho odpadu.
11. **Triedený zber papiera** sa vykonáva prostredníctvom farebne rozlíšených zberných kontajnerov, nádob a vriec, ako aj pomocou mobilného zberu.
12. Obec určuje na triedený zber papiera modré plastové kontajnery, nádoby a vrecia.
13. Plastové vrecia s vytriedeným papierom môžu pôvodcovia uložiť na vyhradené miesto zberu nie skôr, ako 1 deň pred dňom zberu papiera. Vytriedený papier môžu pôvodcovia ukladať aj priebežne do označeného kontajnera, umiestneného pri obecnom úrade. V prípade mobilného zberu môžu obyvatelia vytriedený papier priniesť na určené miesto, kde bude zabezpečené jeho naloženie na zvozové vozidlo. Konkrétny deň zberu papiera oznámi obec obvyklým spôsobom.
14. Vývozný interval triedeného zberu papiera je 4x ročne podľa harmonogramu, ktorý obec doručuje na príslušný kalendárny rok do každej domácnosti.
15. Do odpadu z papiera patria: noviny, časopisy, zošity, knihy, listy, kancelársky papier, papierové vrecká, lepenka, krabice z tvrdého papiera, kartón, obálky, letáky, katalógy, telefónne zoznamy, plagáty, pohľadnice, zakladače, baliaci a krepový papier, papierový obal a pod.
16. Do odpadu z papiera nepatria: plastové obaly, viacvrstvové kombinované materiály (napr. tetrapakové obaly), voskovaný papier, papier s hliníkovou fóliou, obaly na mrazené potraviny, škatuľky od cigariet (s výnimkou kartónovej časti), silne znečistený, mokrý či mastný papier, hygienické potreby (plienky, vreckovky...), kopírovací papier a pod.
17. Obaly z papiera (kartóny, krabice...) musia byť v nádobách poskladané a uložené tak, aby sa čo najviac zmenšil ich objem.
18. **Triedený zber plastov** sa vykonáva prostredníctvom farebne rozlíšených zberných kontajnerov, nádob a vriec.
19. Plastové vrecia s vytriedenými plastmi môžu pôvodcovia uložiť na vyhradené miesto zberu nie skôr, ako 1 deň pred dňom zberu plastov. Konkrétny deň zberu plastov oznámi obec obvyklým spôsobom. Vytriedené plasty môžu pôvodcovia ukladať aj priebežne do označeného kontajnera, umiestneného pri obecnom úrade.
20. Vývozný interval triedeného zberu plastov je cca 15x ročne podľa harmonogramu, ktorý obec doručuje na príslušný kalendárny rok do každej domácnosti.
21. Do odpadu z plastov patria: plastové fľaše od nápojov, rastlinných olejov, obaly od aviváží, šampónov, čistiacich prostriedkov a pod.
22. Do odpadu z plastov nepatria: obaly znečistené chemikáliami a olejmi, viacvrstvové kombinované materiály, hrubo znečistené plasty (zeminou, farbami, potravinami), podlahové krytiny, guma, molitan, obaly od sladkostí a slaností (kávy, kakaa, vreckových polievok, keksov a pod.), hygienické potreby (plienky...), plastové obaly z motorových olejov a iných ropných produktov a pod.
23. Obaly z plastov musia byť v nádobách (vreciach) stlačené a uložené tak, aby sa čo najviac zmenšil ich objem.
24. **Triedený zber kovových obalov** sa vykonáva prostredníctvom farebne rozlíšených zberných kontajnerov, nádob a vriec.
25. Plastové vrecia s vytriedenými kovovými obalmi môžu pôvodcovia uložiť na vyhradené miesto zberu nie skôr, ako 1 deň pred dňom zberu kovových obalov. Konkrétny deň zberu kovových obalov oznámi obec obvyklým spôsobom. Vytriedené kovové obaly môžu pôvodcovia ukladať aj priebežne do označeného kontajnera, umiestneného pri obecnom úrade.
26. Vývozný interval triedeného zberu kovových obalov je cca 15x ročne podľa harmonogramu, ktorý obec doručuje na príslušný kalendárny rok do každej domácnosti.
27. Do odpadu z kovových obalov patria: kovové obaly od potravín, nápojov a iných komodít (plechovky, konzervy...) a pod.
28. Do odpadu z kovových obalov nepatria: kovové obaly hrubo znečistené zvyškami z jedla, olejmi, farbami a rôznymi chemickými látkami.
29. **Triedený zber skla** sa vykonáva prostredníctvom farebne rozlíšených zberných kontajnerov, nádob a vriec.
30. Plastové vrecia s vytriedeným sklom môžu pôvodcovia uložiť na vyhradené miesto zberu nie skôr, ako 1 deň pred dňom zberu skla. Konkrétny deň zberu skla oznámi obec obvyklým spôsobom. Vytriedené sklo môžu pôvodcovia ukladať aj priebežne do označeného kontajnera, umiestneného pri obecnom úrade.
31. Vývozný interval triedeného zberu skla je cca 7x ročne podľa harmonogramu, ktorý obec doručuje na príslušný kalendárny rok do každej domácnosti.
32. Do odpadu zo skla patria: sklenené fľaše, nádoby, obaly a predmety zo skla, poháre, tabuľové sklo a pod.
33. Do odpadu zo skla nepatria: korky, gumy, porcelán, keramika, zrkadlá, drôtované sklo, fľaše z umelej hmoty, časti uzáverov fliaš, žiarivky, výbojky, obrazovky, silne znečistené sklo (zeminou, farbami, potravinami), autosklo a pod.

## Nakladanie s viacvrstvovými kombinovanými materiálmi na báze lepenky

1. Triedený zber viacvrstvových kombinovaných materiálov (VKM) sa vykonáva prostredníctvom farebne rozlíšených zberných kontajnerov a vriec.
2. Zberné kontajnery na odpady z VKM musia byť označené štítkom s rozmermi najmenej 20 cm x 25 cm, ktorý je čitateľný, nezmazateľný, umiestnený na kontajneri na viditeľnom mieste a obsahuje údaje o tom, pre ktorú zložku odpadu sa využíva.
3. Plastové vrecia s vytriedenými VKM môžu pôvodcovia uložiť na vyhradené miesto zberu nie skôr, ako 1 deň pred dňom zberu VKM. Konkrétny deň zberu VKM oznámi obec obvyklým spôsobom. Vytriedené VKM môžu pôvodcovia ukladať aj priebežne do označeného kontajnera, umiestneného pri obecnom úrade.
4. Vývozný interval triedeného zberu VKM je cca 15x ročne podľa harmonogramu, ktorý obec doručuje na príslušný kalendárny rok do každej domácnosti.
5. Do VKM patria: viacvrstvové obaly od mlieka, smotany a iných mliečnych výrobkov, ovocných štiav a džúsov, vína, kozmetiky.
6. Do VKM nepatria: znečistené VKM, viacvrstvové obaly od kávy, vreckových polievok, pudingov, práškov do pečiva, práškového cukru, korenín, nanukov, kakaového prášku.
7. Obaly z VKM musia byť čisté, stlačené a uložené do zberných nádob alebo vriec tak, aby sa čo najviac zmenšil ich objem.

## Nakladanie s elektroodpadmi z domácností

1. Medzi elektroodpad patria: žiarovky, žiarivky, svietidlá, televízory, rádiá, počítačová, kancelárska a telekomunikačná technika, mobily, videá, diskmeny, digitálne hodinky, gameboye, variče, ohrievače, kávovary, práčky, chladničky, elektromotory, ručné elektrické náradie, mobilné klimatizačné zariadenia a pod.
2. Náklady na zber, prepravu a zhodnocovanie elektroodpadov znáša výrobca, tretia osoba, resp. organizácia zodpovednosti výrobcov (nie sú zahrnuté do miestneho poplatku).
3. Obec po uzavretí zmluvy s výrobcom, treťou osobou, resp. s organizáciou zodpovednosti výrobcov umožní vykonávať zber, prepravu, zhodnocovanie a zneškodňovanie elektroodpadov z domácností vrátane žiariviek a svietidiel prostredníctvom tohto subjektu podľa potreby v priebehu roka, minimálne však 2x za jeden kalendárny rok (spravidla na jar a na jeseň). Obec s dostatočným predstihom obvyklým spôsobom upovedomí obyvateľov o tom, v ktorý deň bude prebiehať zber elektroodpadu a kde ho môžu obyvatelia ukladať.
4. Zber elektroodpadu prebieha aj v rámci režimu spätný odber, kde je distribútor elektrozariadení povinný bezplatne uskutočňovať spätný odber, t. j. odobratie elektroodpadu z domácností od jeho držiteľa pri predaji nového elektrozariadenia na výmennom základe kus za kus, pokiaľ odovzdávaný elektroodpad pochádza z elektrozariadenia rovnakej kategórie a rovnakého funkčného určenia ako predávané elektrozariadenie.
5. V prípade veľmi malého elektroodpadu do 25 cm a elektroodpadu zo svetelných zdrojov je distribútor elektrozariadení povinný uskutočňovať spätný odber bezplatne a bez povinnosti zakúpiť si elektrozariadenie, ak je tento spätný odber vykonávaný v maloobchodnej predajni, ktorej predajná plocha vyhradená elektrozariadeniam je aspoň 400 m2, alebo v jej bezprostrednej blízkosti.
6. Elektroodpady je možné odovzdať aj v zbernom mieste elektroodpadu. Zberné miesto je miesto určené na základe zmluvy s výrobcom elektrozariadení alebo organizáciou zodpovednosti výrobcov zastupujúcou výrobcov elektrozariadení, zriadené na dostupnom mieste, v blízkosti konečného používateľa, kde môže konečný používateľ bezplatne odovzdať veľmi malý elektroodpad do 25 cm alebo elektroodpad zo svetelných zdrojov, do nádoby určenej na tento účel.
7. Pôvodca elektroodpadu z domácností vrátane žiariviek a svietidiel nesmie odovzdávať tento odpad iným subjektom, než sú ustanovené v tomto nariadení (napr. pouličným zberačom).
8. Zakazuje sa zmiešavať elektroodpad z domácností vrátane žiariviek a svietidiel s ostatnými druhmi odpadov, ukladať tento odpad do zberných nádob na komunálny odpad alebo vedľa nich na verejné priestranstvá, ako aj elektroodpad rozoberať, zasahovať doňho a vyberať jednotlivé časti.

## Nakladanie s použitými prenosnými batériami a akumulátormi a automobilovými batériami a akumulátormi

1. Batérie a akumulátory sa delia na prenosné (gombíkové články, tužkové batérie, ...), automobilové a priemyselné (profesionálne, ich zber nezabezpečuje obec).
2. Použité batérie a akumulátory, ktoré sú súčasťou elektroodpadu z domácností sa zbierajú spolu s týmto odpadom.
3. Náklady na zber, prepravu a zhodnocovanie batérií a akumulátorov znáša výrobca, tretia osoba, resp. organizácia zodpovednosti výrobcov (nie sú zahrnuté do miestneho poplatku).
4. Obec po uzavretí zmluvy s výrobcom, treťou osobou, resp. s organizáciou zodpovednosti výrobcov umožní vykonávať zber, prepravu, zhodnocovanie a zneškodňovanie batérií a akumulátorov prostredníctvom tohto subjektu podľa potreby v priebehu roka, minimálne však 2x za jeden kalendárny rok (spravidla na jar a na jeseň). Obec s dostatočným predstihom obvyklým spôsobom upovedomí obyvateľov o tom, v ktorý deň bude prebiehať zber batérií a akumulátorov a kde ich môžu obyvatelia ukladať.
5. Prenosné a automobilové batérie a akumulátory je možné odovzdať aj v rámci spätného zberu batérií a akumulátorov. Spätný zber použitých batérií a akumulátorov je bezplatný zber použitých prenosných batérií a akumulátorov od ich držiteľa a použitých automobilových batérií z motorových vozidiel nevyužívaných na komerčné účely vo vlastníctve fyzickej osoby, ktorý vykonáva distribútor týchto batérií a akumulátorov bez viazania tohto zberu na kúpu novej batérie alebo akumulátora alebo iného tovaru.
6. Prenosné batérie a akumulátory je možné odovzdať aj na zbernom mieste prenosných batérií a akumulátorov. Zberné miesto použitých prenosných batérií a akumulátorov je miesto určené na základe zmluvy s výrobcom batérií a akumulátorov, treťou osobou alebo organizáciou zodpovednosti výrobcov pre batérie a akumulátory, kde môže konečný používateľ bezplatne odovzdať použité prenosné batérie a akumulátory do nádoby určenej na tento účel; zberným miestom nie je miesto, kde sa vykonáva spätný zber.
7. Vytriedené batérie a akumulátory sa zakazuje odovzdávať iným subjektom, než sú ustanovené v tomto nariadení (napr. pouličným zberačom).
8. Zakazuje sa zmiešavať vytriedené batérie a akumulátory s ostatnými druhmi odpadov, ukladať ich do zberných nádob na komunálny odpad alebo vedľa nich na verejné priestranstvá, ako aj batérie a akumulátory rozoberať, zasahovať do nich a vyberať jednotlivé časti.

## Nakladanie s veterinárnymi liekmi a humánnymi liekmi nespotrebovanými fyzickými osobami a so zdravotníckymi pomôckami

1. Nespotrebované lieky a zdravotnícke pomôcky sa odovzdávajú vo verejnej lekárni, ktorá je povinná tento odpad bezplatne odoberať a zhromažďovať a odovzdávať ho Štátnemu ústavu na kontrolu liečiv.
2. Zakazuje sa zmiešavať nespotrebované lieky a zdravotnícke pomôcky s ostatnými druhmi odpadov ako aj likvidovať ich vypúšťaním do kanalizácie.

## Nakladanie s odpadovými pneumatikami

1. Odpadové pneumatiky nie sú súčasťou komunálnych odpadov. Zber odpadových pneumatík nezabezpečuje obec.
2. Konečný používateľ pneumatiky je povinný pneumatiku po tom, ako sa stala odpadovou pneumatikou, odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel.
3. Distribútor pneumatík je povinný po celú prevádzkovú dobu zabezpečiť na svojich predajných miestach bezplatný spätný zber odpadových pneumatík, a to bez ohľadu na výrobnú značku a na dátum uvedenia pneumatík na trh. Tento spätný zber je distribútor pneumatík povinný zabezpečiť bez podmienky viazania na kúpu novej pneumatiky alebo iného tovaru.

## Nakladanie s odpadmi z domácností s obsahom škodlivých látok

1. Medzi odpady z domácností s obsahom škodlivých látok patria: odpadové motorové a mazacie oleje, rozpúšťadlá, staré farby, lepidlá, živice, laky, kyseliny, zásady, fotochemické látky, pesticídy a chemické prípravky na ošetrovanie rastlín a drevín, umelé hnojivá, detergenty (pracie prášky, čistiace prostriedky), drevo obsahujúce nebezpečné látky, handry znečistené olejom, farbami, obaly znečistené nebezpečnými látkami a pod.
2. Obec zabezpečuje zber, prepravu a zneškodňovanie odpadov z domácností s obsahom škodlivých látok 2x ročne (spravidla na jar a na jeseň) prostredníctvom oprávnenej organizácie, s ktorou má uzavretú zmluvu. O termínoch odvozov nebezpečných odpadov s obsahom škodlivých látok informuje obec obyvateľov obvyklým spôsobom. Nie skôr ako jeden deň pred ohláseným dátumom zberu odpadov s obsahom škodlivých látok sú fyzické osoby oprávnené vyložiť tento odpad vedľa zberných nádob na zmesový komunálny odpad. Oprávnená organizácia v ohlásený deň zabezpečí zber tohto odpadu naložením na zvozové vozidlo.
3. Jednotlivé zložky odpadu s obsahom škodlivín sú ich držitelia povinní vytrieďovať z komunálneho odpadu a zabezpečiť ich dočasné bezpečné zhromaždenie tak, aby nedošlo k znečisteniu životného prostredia, k prevráteniu nádob a aby k týmto odpadom nemali prístup deti.
4. Zakazuje sa zmiešavať odpady s obsahom škodlivín so zmesovým komunálnym odpadom, s triedenými zložkami komunálneho odpadu a s iným oddelene zbieraným komunálnym odpadom, ako i ukladať tieto odpady do zberných nádob na komunálny odpad alebo vedľa nich a na verejné priestranstvá.

## Nakladanie s objemným odpadom

1. Medzi objemný odpad patria komunálne odpady, ktoré sa svojou veľkosťou nevojdú do bežne používanej nádoby na zmesový odpad. Sú to najmä nábytky, staré okná, dvere, nádoby, plechové rúry a pod.
2. Obec zabezpečuje zber, prepravu, zhodnocovanie a zneškodňovanie objemného odpadu prostredníctvom oprávnenej organizácie podľa potreby v priebehu roka, minimálne však 2x za jeden kalendárny rok (spravidla na jar a na jeseň). Obec s dostatočným predstihom upovedomí obvyklým spôsobom obyvateľov o tom, v ktorý deň bude prebiehať zber objemného odpadu a kde môžu obyvatelia tento odpad ukladať. Oprávnená organizácia v ohlásený deň zabezpečí zber objemného odpadu naložením na zvozové vozidlo.
3. Pôvodcovia objemného odpadu sú povinní v období medzi vývozmi tohto odpadu dočasne ho uložiť na vhodnom mieste mimo verejného priestranstva.
4. Zakazuje sa zmiešavať objemný odpad s ostatnými druhmi odpadov.

## Nakladanie s drobným stavebným odpadom

1. Obec na svojom území zavádza množstvový zber drobných stavebných odpadov.
2. Medzi drobný stavebný odpad patria zmesi betónu, tehál, obkladačiek, dlaždíc, keramiky a pod.
3. Množstvový zber DSO je spoplatnený. Poplatok sa platí za každý odovzdaný kilogram drobných stavebných odpadov. Sadzba poplatku je uvedená vo VZN o miestnom poplatku za komunálne odpady a drobné stavebné odpady. Poplatok sa tak vypočíta ako súčin hmotnosti odovzdaných drobných stavebných odpadov a sadzby za 1 kilogram odpadu.
4. Množstvový zber drobných stavebných odpadov sa vykonáva na vyhradenom mieste pri čističke odpadových vôd. Obyvatelia, ktorí chcú odovzdať drobný stavebný odpad, nahlásia túto skutočnosť obecnému úradu. Poverený zamestnanec obce odpad zváži a vypočíta výšku poplatku postupom podľa odseku 3. Poplatník uhradí poplatok v hotovosti tomuto zamestnancovi, o čom mu zamestnanec vydá potvrdenie.
5. Obyvatelia obce môžu ukladať drobný stavebný odpad aj na Regionálnej skládke odpadov Kúdelník II, nachádzajúcej sa pri ceste III. triedy č. 3244 medzi mestom Spišská Nová Ves a obcou Markušovce. Otváracie hodiny regionálnej skládky odpadov sú v pracovných dňoch: utorok-piatok 8:00-16:00, sobota 8:00-12:00. Poplatník uhradí poplatok za odovzdaný drobný stavebný odpad v hotovosti zamestnancovi regionálnej skládky odpadov, o čom mu zamestnanec vydá potvrdenie. Výška poplatku sa vypočíta postupom podľa odseku 3.
6. Ak bežné udržiavacie práce či rekonštrukčné práce pre fyzickú osobu vykonáva právnická osoba alebo fyzická osoba – podnikateľ, nejedná sa o drobný stavebný odpad, ale o stavebný odpad a pôvodcom je ten, kto tieto práce pre fyzickú osobu vykonáva. Náklady na nakladanie s takýmto stavebným odpadom znáša jeho pôvodca.
7. Zakazuje sa zmiešavať drobný stavebný odpad s ostatnými druhmi odpadov.
8. Pôvodcovia DSO sú povinní z tohto odpadu prednostne vytriediť jednotlivé zložky: papier, plasty, sklo a kovy a uložiť ich do príslušných zberných nádob.

## Spôsob nahlasovania nezákonne umiestneného odpadu

1. Akákoľvek fyzická osoba alebo právnická osoba môže oznámiť nezákonné umiestnenie odpadu príslušnému orgánu štátnej správy odpadového hospodárstva (napr. Okresný úrad Spišská Nová Ves, odbor ŽP) alebo obci Lieskovany nasledovne:
2. osobne: počas stránkových hodín obecného úradu,
3. telefonicky: 053/446 7302,
4. e-mailom: lieskovany@stonline.sk,
5. písomne na adresu: Obec Lieskovany, Obecný úrad č. 50, 053 21 Lieskovany.
6. Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť orgánu podľa odseku 1.
7. Oznámenie o nezákonne umiestnenom odpade sa môže vykonať ústne alebo písomne.

# 3. ČASŤ – POVINNOSTI ZÚČASTNENÝCH SUBJEKTOV, PÔSOBNOSTI, ZÁKAZY

## Všeobecné povinnosti a pôsobnosti zúčastnených subjektov

1. Každý je povinný nakladať s odpadmi alebo inak s nimi zaobchádzať v súlade s týmto VZN a zákonom o odpadoch.
2. Každý je povinný nakladať s odpadom alebo inak s ním zaobchádzať takým spôsobom, ktorý neohrozuje zdravie ľudí a nepoškodzuje životné prostredie a to tak, aby nedochádzalo k
3. riziku znečistenia vody, ovzdušia, pôdy, horninového prostredia a ohrozenia rastlín a živočíchov,
4. obťažovaniu okolia hlukom alebo zápachom a
5. nepriaznivému vplyvu na krajinu alebo miesta osobitného významu.
6. Vykonávať na území obce zber, vrátane mobilného zberu, a prepravu komunálnych odpadov, s výnimkou biologicky rozložiteľného kuchynského a reštauračného odpadu od prevádzkovateľa kuchyne,  môže obec sama alebo ten, kto má uzatvorenú zmluvu na vykonávanie tejto činnosti s obcou. To sa nevzťahuje na distribútorov vykonávajúcich spätný zber a zber prostredníctvom zberného miesta použitých prenosných batérií a akumulátorov.  Ak ide o zber odpadov z obalov a odpadov z neobalových výrobkov, vykonávať ich zber na území obce môže len ten, kto má okrem zmluvy podľa prvej vety uzatvorenú aj zmluvu s organizáciou zodpovednosti výrobcov, s ktorou obec uzavrela zmluvu.
7. Prevádzkovateľ kuchyne, držiteľ komunálneho odpadu a držiteľ drobného stavebného odpadu alebo ten, kto nakladá s komunálnymi odpadmi alebo s drobnými stavebnými odpadmi na území obce, je povinný na vyžiadanie obce poskytnúť pravdivé a úplné informácie súvisiace s nakladaním s komunálnymi odpadmi a drobnými stavebnými odpadmi.

## Povinnosti pôvodcu komunálneho odpadu

1. Pôvodca komunálnych odpadov je povinný:
2. nakladať alebo inak s nimi zaobchádzať v súlade s týmto všeobecne záväzným nariadením,
3. zapojiť sa do systému zberu komunálnych odpadov v obci,
4. užívať zberné nádoby zodpovedajúce systému zberu komunálnych odpadov v obci,
5. ukladať zmesový komunálny odpad, oddelene zbierané zložky komunálneho odpadu a drobné stavebné odpady na účely ich zberu na miesta určené obcou a do zberných nádob zodpovedajúcich systému zberu komunálnych odpadov v obci.

## Povinnosti držiteľa odpadu

1. Držiteľ odpadu je povinný:
2. správne zaradiť odpad alebo zabezpečiť správnosť zaradenia odpadu podľa Katalógu odpadov,
3. zhromažďovať odpady vytriedené podľa druhov odpadov a zabezpečiť ich pred znehodnotením, odcudzením alebo iným nežiaducim únikom,
4. zhromažďovať oddelene nebezpečné odpady podľa ich druhov, označovať ich určeným spôsobom a nakladať s nimi v súlade so zákonom o odpadoch a osobitnými predpismi,
5. zabezpečiť spracovanie odpadu v zmysle hierarchie odpadového hospodárstva,
6. odovzdať odpady len osobe oprávnenej nakladať s odpadmi podľa zákona o odpadoch,
7. viesť a uchovávať evidenciu o druhoch a množstve odpadov a o nakladaní s nimi,
8. ohlasovať údaje z evidencie príslušnému orgánu štátnej správy odpadového hospodárstva a uchovávať ohlásené údaje,
9. skladovať odpad najdlhšie jeden rok alebo zhromažďovať odpad najdlhšie jeden rok pred jeho zneškodnením alebo najdlhšie tri roky pred jeho zhodnotením,
10. umožniť orgánom štátneho dozoru v odpadovom hospodárstve vykonanie kontroly,
11. vykonať opatrenia na nápravu uložené orgánom štátneho dozoru v odpadovom hospodárstve.

## Povinnosti obce

1. Obec je okrem povinností držiteľa odpadu povinná:
2. vypracúvať program odpadového hospodárstva, ak na to spĺňa zákonné podmienky,
3. zabezpečiť zber a prepravu zmesového komunálneho odpadu vznikajúceho na jej území na účely jeho zhodnotenia alebo zneškodnenia v súlade so zákonom o odpadoch, vrátane zabezpečenia zberných nádob zodpovedajúcich systému zberu zmesového komunálneho odpadu v obci,
4. zabezpečiť zavedenie a vykonávanie triedeného zberu
5. biologicky rozložiteľného kuchynského odpadu okrem toho, ktorého pôvodcom je prevádzkovateľ kuchyne,
6. jedlých olejov a tukov z domácností,
7. biologicky rozložiteľných odpadov zo záhrad a parkov vrátane odpadu z cintorínov;
8. zabezpečiť zavedenie a vykonávanie triedeného zberu komunálnych odpadov pre papier, plasty, kovy a sklo najmenej v rozsahu vyplývajúcom z požiadaviek ustanovených na triedený zber komunálnych odpadov,
9. umožniť výrobcovi elektrozariadení a výrobcovi prenosných batérií a akumulátorov, príslušnej tretej osobe alebo príslušnej organizácii zodpovednosti výrobcov na ich náklady
10. zaviesť a prevádzkovať na jej území systém oddeleného zberu elektroodpadu z domácností a použitých prenosných batérií a akumulátorov,
11. užívať v rozsahu potrebnom na tento účel existujúce zariadenia na zber komunálnych odpadov;
12. umožniť organizácii zodpovednosti výrobcov pre obaly, na jej náklady, zber vytriedených zložiek komunálnych odpadov, na ktoré sa uplatňuje rozšírená zodpovednosť výrobcov, a to na základe zmluvy s ňou,
13. zabezpečiť podľa potreby, najmenej dvakrát do roka, zber a prepravu objemných
odpadov a oddelene zbieraných zložiek komunálneho odpadu z domácností s obsahom škodlivých látok na účely ich zhodnotenia alebo zneškodnenia; to sa nevzťahuje na obec, ktorá má menej ako 5 000 obyvateľov a na jej území je zriadený zberný dvor,
14. zverejniť na svojom webovom sídle podrobný všeobecne zrozumiteľný popis celého systému nakladania s komunálnymi odpadmi vrátane triedeného zberu v obci,
15. použiť výnosy z miestneho poplatku výlučne na úhradu nákladov spojených s nakladaním s KO a DSO, najmä na ich zber, prepravu, zhodnocovanie a zneškodňovanie, ako aj na náklady spojené so zabezpečovaním pravidelnej a včasnej informovanosti obyvateľstva o systéme nakladania s KO v obci.
16. Povinnosť zaviesť a zabezpečovať vykonávanie triedeného zberu komunálneho odpadu pre biologicky rozložiteľný kuchynský odpad sa nevzťahuje na obec, ktorá:
17. zabezpečí energetické zhodnotenie týchto odpadov v zariadení na zhodnocovanie odpadov činnosťou R1 uvedenou v prílohe č. 1 zákona o odpadoch,
18. preukáže, že najmenej 50% obyvateľov obce kompostuje vlastný odpad,
19. preukáže, že to neumožňujú technické problémy vykonávania zberu, najmä v historických centrách miest a v riedko osídlených oblastiach; uvedená výnimka sa uplatní iba pre túto časť obce,
20. preukáže, že je to ekonomicky neúnosné, pretože náklady na nakladanie s týmto biologicky rozložiteľným kuchynským odpadom nemožno pokryť ani pri určení miestneho poplatku vo výške 50 % zo zákonom ustanovenej hornej hranice sadzby miestneho poplatku.
21. Obec je povinná zaviesť množstvový zber drobného stavebného odpadu.

## Povinnosti prevádzkovateľa kuchyne

1. Prevádzkovateľ kuchyne zodpovedá za nakladanie s biologicky rozložiteľným kuchynským odpadom a reštauračným odpadom, ktorého je pôvodcom.
2. Prevádzkovateľ kuchyne je povinný okrem povinností držiteľa odpadu a pôvodcu odpadu zaviesť a zabezpečovať vykonávanie triedeného zberu pre biologicky rozložiteľný kuchynský odpad a reštauračný odpad, ktorého je pôvodcom.
3. Zakazuje sa prevádzkovateľovi kuchyne
4. uložiť biologicky rozložiteľný kuchynský a reštauračný odpad, ktorého je pôvodcom do nádob určených obcou na zber komunálneho odpadu,
5. zbaviť sa použitých jedlých olejov a tukov vypúšťaním do kanalizácie.

## Zákazy

1. Zakazuje sa:
2. uložiť alebo ponechať odpad na inom mieste ako na mieste na to určenom v súlade s týmto VZN a so zákonom o odpadoch,
3. zneškodniť odpad alebo zhodnotiť odpad inak ako v súlade s týmto VZN a so zákonom o odpadoch,
4. riediť alebo zmiešavať odpady s cieľom dosiahnuť hraničné hodnoty koncentrácie škodlivých látok podľa prílohy č. 5 zákona o odpadoch,
5. zneškodňovať spaľovaním biologicky rozložiteľný odpad s výnimkou prípadu, na ktorý bol vydaný súhlas podľa osobitných predpisov,
6. spaľovať komunálny odpad na voľnom priestranstve a vo vykurovacích zariadeniach v domácnostiach.

# 4. ČASŤ – ZODPOVEDNOSŤ ZA PORUŠENIE POVINNOSTÍ

## Kontrola nariadenia

1. Kontrolovať dodržiavanie ustanovení tohto nariadenia sú oprávnení:
2. starosta obce,
3. poverení zamestnanci obce,
4. poslanci obecného zastupiteľstva,
5. kontrolór obce.

## Ukladanie pokút

1. Priestupku sa dopustí ten, kto:
2. uloží odpad na iné miesto než miesto určené obcou,
3. uloží do zbernej nádoby určenej na triedený zber iný druh odpadu ako ten, pre ktorý je zberná nádoba určená,
4. zhodnocuje alebo zneškodňuje odpad v rozpore so zákonom o odpadoch,
5. nesplní oznamovaciu povinnosť podľa § 15 ods. 2 zákona o odpadoch („Vlastník, správca alebo nájomca nehnuteľnosti je povinný bezodkladne po zistení, že na jeho nehnuteľnosti bol nezákonne umiestnený odpad, oznámiť túto skutočnosť obci alebo príslušnému orgánu štátnej správy odpadového hospodárstva“),
6. zmiešava elektroodpad z domácností s inými zložkami komunálneho odpadu,
7. nakladá s odpadovými pneumatikami v rozpore s § 72 zákona o odpadoch („Konečný používateľ pneumatiky je povinný pneumatiku po tom, ako sa stala odpadovou pneumatikou odovzdať distribútorovi pneumatík okrem odpadových pneumatík umiestnených na kolesách starého vozidla odovzdávaného osobe oprávnenej na zber starých vozidiel alebo spracovateľovi starých vozidiel“),
8. nakladá so stavebnými odpadmi alebo s odpadmi z demolácií v rozpore s § 77 ods. 4 zákona o odpadoch („Osoba, ktorá nakladá s odpadmi, ktoré vznikli pri výstavbe, údržbe, rekonštrukcii alebo demolácii komunikácií, je povinná stavebné odpady vznikajúce pri tejto činnosti a odpady z demolácií materiálovo zhodnotiť pri výstavbe, rekonštrukcii alebo údržbe komunikácií“),
9. ukladá oddelene vyzbierané zložky komunálneho odpadu, na ktoré sa uplatňuje rozšírená zodpovednosť výrobcov, a vytriedený biologicky rozložiteľný komunálny odpad na skládku odpadov, okrem nezhodnotiteľných odpadov po dotriedení,
10. koná v rozpore s § 21 ods. 1 tohto nariadenia,
11. koná v rozpore s § 20 ods. 3 tohto nariadenia,
12. neposkytne obcou požadované údaje podľa § 20 ods. 4 tohto nariadenia.
13. Priestupky podľa odseku 1 prejednáva obec. Iné priestupky podľa zákona o odpadoch prejednáva Okresný úrad. Iné správne delikty prejednáva Orgán štátnej správy odpadového hospodárstva.
14. Za priestupok podľa odseku 1 môže obec uložiť pokutu do 1 500 eur.
15. Výnosy pokút uložených za priestupky podľa odseku 1 sú príjmom rozpočtu obce.
16. Obec na prejednávanie priestupkov môže osobe zodpovednej za priestupok podľa odseku 1 nariadiť prepadnutie veci, ktorou je odpad, ktorý je možné zhodnotiť. Prepadnutá vec sa stáva majetkom obce. Obec bezodkladne odovzdá prepadnutú vec, ktorou je odpad, osobe oprávnenej na nakladanie s ním podľa zákona o odpadoch. Finančné prostriedky získané za odovzdanie odpadu sú príjmom obecného rozpočtu.
17. Na priestupky a na ich prejednávanie sa vzťahuje všeobecný predpis o prejednávaní priestupkov.

# 5. ČASŤ – ZÁVEREČNÉ USTANOVENIA

1. Toto Všeobecne záväzné nariadenie bolo schválené obecným zastupiteľstvom obce Lieskovany dňa 17.06.2016 uznesením č. 23/2016.
2. Toto nariadenie ruší Všeobecne záväzné nariadenie obce Lieskovany č. 2/2013 o nakladaní s komunálnymi odpadmi z dňa 28.6.2013.
3. Ďalšie povinnosti fyzických osôb, fyzických osôb oprávnených na podnikanie a právnických osôb, ktoré im vyplývajú zo zákona č. 79/2015 Z. z. o odpadoch a o zmene a doplnení niektorých zákonov v znení neskorších predpisov, ako aj z iných zákonov, nie sú týmto nariadením dotknuté.
4. Toto nariadenie nadobúda platnosť dňom jeho schválenia obecným zastupiteľstvom v Lieskovanoch a účinnosť 15. dňom od vyvesenia na úradnej tabuli obce.

.......................................

**JUDr. Peter Tököly**

**starosta**